laion/Wikipedia-Exotic huggingface dataset:
כללי הזכאות של פיפ"א

כללי הזכאות של פיפ"א הם אוסף החוקים הקובעים האם שחקן כדורגל כשיר לייצג מדינה מסוימת בתחרויות בינלאומיות ובמשחקי ידידות. במאה ה-20 פיפ"א אפשרה לשחקן לייצג כל נבחרת לאומית, כל עוד השחקן החזיק באזרחות של אותה מדינה. בשנת 2004, בתגובה למגמה ההולכת וגוברת להתאזרחות של שחקנים זרים, שינתה פיפ"א את החוקים כך שעל השחקן להיות בעל זיקה למדינה שברצונו לייצג. כחלק מכללים אלו, פיפ"א יכולה לבטל תוצאות משחקים בינלאומיים הכוללים שחקנים שאינם כשירים, ועשתה זאת בעבר. בתחילת הדרך אפשרה פיפ"א לשחקנים לייצג כל נבחרת ובתנאי שיש להם אזרחות באותה המדינה. שחקנים מוכרים כמו אלפרדו די סטפנו (נבחרת ארגנטינה ונבחרת ספרד), פרנץ פושקש (נבחרת הונגריה ונבחרת ספרד), ז'וזה אלטפיני (נבחרת ברזיל ונבחרת איטליה) ייצגו יותר מנבחרת אחת במהלך הקריירה שלהם ולאסלו קובאלה אשר ייצג 3 נבחרות שונות (נבחרת צ'כוסלובקיה, נבחרת הונגריה ונבחרת ספרד). ב-2004 נכנסה לתקופה פסיקה חדשה הקובעת ששחקן יכול לייצג מדינה אחת בתחרויות בינלאומיות בגיל נוער ואחרת בבוגרים, באם הבקשה נעשית לפני גיל 21. הראשון שעשה זאת היה אנטאר יחיא ששיחק בנבחרת צרפת עד גיל 18 ועבר לייצג את נבחרת אלג'יריה. באותה השנה, ובעקבות אזרוח של שחקנים ברזילאים בקטר וטוגו, הוחלט בקונגרס פיפ"א להקשות על שחקנים לעבור בין נבחרות על ידי הוספה של סעיף זיקה למדינה שקובע שלפחות אחד ההורים או הסבים של השחקן נולד במדינה אליה הוא מעוניין לעבור, או שהשחקן יהיה תושב לפחות שנתיים באותה המדינה. לפי כללים אלו, הזכאות לפי מוצא מוגבלת לחלוטין למוצא ביולוגי, ואינם מתחשבים באימוץ כזכאות לייצוג מדינה. ב-2007 התראיין ספ בלאטר ל-BBC ואמר שאם לא ימנעו את אזרוח השחקנים הברזילאים באירופה, אסיה ואפריקה, אז אליפות העולם ב-2014 או 2018 תהיה עם 16 קבוצות בעלות רוב של שחקנים ברזילאים. במאי 2008 הוחלט בקונגרס פיפ"א לשנות את שנות התושבות של השחקנים משנתיים ל-5 שנים ולקבוע שיספרו מגיל 18 ואילך. באוגוסט 2011 הדיחה פיפ"א את נבחרת סוריה ממוקדמות מונדיאל 2014 לאחר ששיתפה את ג'ורג' מוראד במשחק נגד נבחרת טג'יקיסטן. מוראד שותף בעבר במשחק של נבחרת שוודיה ושיחק במדי סוריה ללא אישור של פיפ"א. במשחקים הפסיפים ב-2015 שיתפה נבחרת ניו זילנד את דקלן ויין הדרום אפריקאי. נבחרת ונואטו התלוננה שויין בן 20 ולא ייתכן שגר בניו זילנד 5 שנים מגיל 18 כמו שקובע החוק, וקונפדרציית הכדורגל של אוקיאניה קיבלה את התלונה והדיחה את ניו זילנד. במוקדמות מונדיאל 2018 שיתפה נבחרת בוליביה את נלסון דייוויד קבררה יליד פרגוואי ב-2 משחקים אשר אותם פיפ"א פסלה והעניקה ניצחון טכני בתוצאה 0–3 לנבחרות היריבות. פיפ"א קונגרס פיפ"א
פיליפ טאן

פיליפ טאן (באנגלית: Philip Tan; נולד ב-1978) הוא סופר וקומיקסאי הידוע בעיקר בזכות עבודתו על ספון, אקס-מן ואיירון מן. טאן סיים את לימודי התואר הראשון באדריכלות באוניברסיטת סנטו תומאס. טאן אייר קלפים למשחק הקלפים Magic: The Gathering. בשנת 2011 טאן היה האמן בהוקמן, שהיה חלק מההשקה המחודשת של חברת DC קומיקס, 52 החדשים. בשנת 2016 פיליפ טאן עבד על הסדרה החדשה של יחידת המתאבדים יחד עם ג'ים לי. Batman and Robin #4-6 (עם גרנט מוריסון, DC Comics, 2009) (Uncanny X-Men #422-434 (2003–2004 (Spawn #150-162 (2005–2007 Green Lantern (Vol.4) #39C/0913 & #40-42 Outsiders (2010) #26-29 מדיה וקבצים בנושא פיליפ טאן בוויקישיתוף פיליפ טאן, ברשת החברתית אקס (טוויטר) Philip Tan: The Spawning Ground(הקישור אינו פעיל), Comics Bulletin, November 21, 2005 Spawn(הקישור אינו פעיל), Spawn Milestones Philip Tan, DC Database (באנגלית) Artist Philip Tan on the Changes to the DCnU HawkmanNewsarama, 26 October 2011 http://www.hollywoodreporter.com/heat-vision/suicide-squad-rebirth-creators-new-916202
אלכס דאוסט

אלכס אדוארד אלברט דאווסט (באנגלית: Alex Edward Albert Dowsett; ‏נולד ב־3 באוקטובר 1988) הוא רוכב אופני כביש מקצועי בריטי לשעבר, הוא הצטיין בדיסציפלינת מרוץ נגד השעון, וב-2015 הוא שבר את שיא השעה העולמי של ברכיבת מסלול ושיפר אותו ב-446 מטר, כשקבע שיא מרחק של 52.937 ק"מ. בנו של פיל דאווסט, נהג מרוצים לשעבר. דאווסט גדל ב-Little Baddow (אנ'), ואחר למד בצ'למספורד. בתחילה הוא עסק בשחייה כספורט, ושחה עד חמישה ימים בשבוע, לפני שהתחיל לרכוב על אופני הרים יחד עם אביו. דאווסט החל את דרכו במועדון האופניים של מלדון והמחוז בעיר צ'למספורד. כישרונו הוכר במהרה ודאווסט הפך לחלק מצוות הפיתוח של האקדמיה האולימפית הבריטית. הוא ניצח באליפות בריטניה עד גיל 23 במרוץ נגד השעון ב-2008 וב-2009. בשנת 2010 רכב בקבוצה האמריקאית Trek Livestrong (אנ') וזכה באליפות אירופה באופני כביש במרוץ נגד השעון, עד גיל 23. הוא גם זכה במדליית כסף מרוץ נגד השעון במשחקי חבר העמים ב-2010. דאווסט חתם בקבוצת סקיי הבריטית כ"מקצוען מתחיל" לעונת 2011. הניצחון הראשון שלו עבור סקיי הגיע במרוץ נוקטורן (אנ') בלונדון. דאווסט סיים חמישי בדרוג הכללי בדנמרק רונדט (אנ') ב-2011, תוך שסייע לחבר הקבוצה סיימון גרנס לנצח במירוץ. הוא ניצח בקטע החמישי בטור דו פואטו-צ'רנטס (אנ') וסיים במקום השני בדרוג הכללי. בספטמבר הוא ניצח באליפות בריטניה נגד השעון (אנ'). כן ניצח בקטע נגד השעון בטור של בריטניה. במארס 2012 שבר דאווסט את המרפק בשלושת הימים של ברוז'-דה פאנה וכתוצאה מכך החמיץ את המחצית הראשונה של עונת המרוצים. דאווסט התאושש וסיים במקום השני באליפות הלאומית למרוצי כביש, ומאוחר יותר שמר על תואר אליפות המדינה במרוץ נגד השעון. מאוחר יותר בספטמבר, התחרה דאווסט באליפות העולם באופני כביש של UCI בכל שלושת אירועי העילית של הגברים, וסיים במקום השמיני במרוץ האישי נגד השעון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. דאווסט סובל מהמופיליה ועונד שרשרת המפרטת את צרכיו הרפואיים בעת רכיבה. בשיחה בתוכנית על רכיבה ב-ITV ביולי 2013, דאווסט ציין את מצבו הרפואי כגורם מפתח בבחירתו באופניים תחרותיים בצעירותו, מכיוון שמשחקים כמו כדורגל ורוגבי נחשבו מסוכנים מדי. אמו הכניסה רפידות ברכיים וכתפיים למדי בית הספר שלו והוא לבש אימוניות מיוחדות. הוא כנראה ספורטאי העלית היחיד הסובל ממצב זה. כתוצאה מכך, יש לו פטור מיוחד מדיניות ה"ללא מחטים" של האיגוד הבינלאומי לאופניים, שהונהגה בשנת 2011, כדי שיוכל להזריק לעצמו את חלבון הקרישה פקטור VIII כל 48 שעות. דאווסט הקים את קרן הצדקה Little Bleeders במטרה להעלות את המודעות להמופיליה ולעודד ולתמוך בצעירים לעסוק בספורט. יש לו גם ערוץ יוטיוב משלו, שם הוא מתעד את חייו כרוכב אופניים מקצועי. מדיה וקבצים בנושא אלכס דאוסט בוויקישיתוף אתר האינטרנט הרשמי של אלכס דאוסט אלכס דאוסט, ברשת החברתית פייסבוק אלכס דאוסט, ברשת החברתית אקס (טוויטר) אלכס דאוסט, ברשת החברתית אינסטגרם אלכס דאוסט, סרטונים בערוץ היוטיוב אלכס דאוסט, באתר Cycling Archives A family affair for Airwaves Racing at Dunton shakedown Haemophilia no barrier to cyclist's hour record bid Dowsett signs with Trek-LiveStrong Dowsett delivers for Trek-Livestrong Stephen Farr, 04 May 2011, UCI approves no needle policy, cyclingnews.com (באנגלית)
ויליאם ליין וילסון

ויליאם ליין וילסון (באנגלית: William Lyne Wilson;‏ 3 במאי 1843 - 17 באוקטובר 1900) היה פוליטיקאי ועורך דין אמריקאי מווירג'יניה המערבית. כאיש אגף "דמוקרטי הבורבון" של המפלגה הדמוקרטית הוא נבחר ב-1882 לבית הנבחרים של ארצות הברית וכיהן בו עד 1895. לאחר תום כהונתו בבית הנבחרים הוא מונה כמנהל הכללי של דואר ארצות הברית בממשלו של הנשיא גרובר קליבלנד, תפקיד בו הוא כיהן עד תום נשיאותו השנייה של קליבלנד ב-1897. לאחר מכן הוא שימש כנשיא אוניברסיטת וושינגטון ולי שבלקסינגטון, וירג'יניה. ויליאם ליין וילסון נולד בצ'ארלס טאון שבווירג'יניה (כיום בווירג'יניה המערבית). הוא למד בבית הספר התיכון המקומי וב-1860 סיים את לימודיו בקולג' הקולומביאני, כיום חלק מאוניברסיטת ג'ורג' וושינגטון. במלחמת האזרחים הוא התגייס לצבא הקונפדרציה ושירת כטוראי ברגימנט הפרשים ה-12 של וירג'יניה. לאחר המלחמה לימד וילסון במשך כמה שנים בקולג' בו הוא למד ובתקופה זו הוא סיים את לימודיו בבית הספר למשפטים. ב-1869 הוא התקבל ללשכת עורכי הדין ופתחו משרד פרטי בעיירת הולדתו. ב-1882 הוא נבחר כנשיא אוניברסיטת וירג'יניה המערבית. ב-1868 נשא וילסון לאישה את נאני ג'דסון האנטינגטון, בתו של הכומר אדונירם ג'דסון האנטינגטון, פרופסור ליוונית בקולג' הקולומביאני. ב-1880 היה וילסון נציג לוועידה הארצית של המפלגה הדמוקרטית. זמן קצר לאחר מכן הוא נבחר מטעם המפלגה לבית הנבחרים של ארצות הברית. הוא נבחר מחדש חמש פעמים וכיהן כחבר הבית משנת 1883 ועד 1895. בשנתיים האחרונות לכהונתו הוא שימש כיושב ראש הוועדה לענייני מיסוי ותקצוב והיה שותף לניסוח חוק חוק המכס של וילסון-גורמן (Wilson–Gorman Tariff Act) שהפחית את שיעור המכס בהשוואה לזה שנקבע על ידי מקינילי (McKinley Tariff) ב-1880. לאחר סיום כהונתו בבית הנבחרים מונה וילסון כמנהל הכללי של דואר ארצות הברית בממשלו של גרובר קליבלנד, תפקידו בו הוא כיהן בשנים 1895–1897. באותה תקופה שימש כמזכירו האישי מי שלימים יכהן כמזכיר המלחמה, ניוטון בייקר. ב-1896 הוא יצא נגד הקו המפלגתי והתנגד למהלך להנפקת הכסף החופשית שהוביל המועמד הדמוקרטי לנשיאות, ויליאם ג'נינגס ברייאן, וכמו רבים מחברי אגף "דמוקרטי הבורבון" של המפלגה, הוא תמך במועמד המפלגה הדמוקרטית הלאומית (National Democratic Party), ג'ון פלמר, שתמך בתקן הזהב המסורתי, בהגבלת סמכות הממשלה והתנגד לפרוטקציוניזם. לאחר סיום כהונתו בממשל הפדרלי, שימש וילסון כנשיא אוניברסיטת וושינגטון ולי (אנ'). ויליאם ליין וילסון נפטר בלקסינגטון, וירג'יניה ב-17 באוקטובר 1900 ונטמן בבית הקברות אדג'היל שבעיירת הולדתו צארלס טאון. קטע מכביש 340 שליד צ'ארלס טאון, קרוי על שמו. מדיה וקבצים בנושא ויליאם ליין וילסון בוויקישיתוף ויליאם ליין וילסון, באתר המדריך הביוגרפי של הקונגרס של ארצות הברית (באנגלית) ויליאם ליין וילסון, באתר "Find a Grave" (באנגלית) נאני ג'דסון האנטינגטון וילסון, באתר "Find a Grave" (באנגלית)
צ'קרברתי רג'אגופלאצ'ארי

הודו שם זה נכתב במקור בהתאם לסדר המזרחי; שם המשפחה הוא צ'קרברתי. צֶ'קְרֵבָרָתִי רָג'אגוֹפָלַאצֶ'ארִי (בהינדי: चक्रवर्ती राजगोपालाचारी;‏ 10 בדצמבר 1878 – 25 בדצמבר 1972) היה פוליטיקאי, מדינאי ופעיל בתנועת העצמאות ההודית אשר שימש כמושל הכללי האחרון של הודו לפני שהאחרונה הפכה לרפובליקה של הודו. רג'אגופלאצ'ארי, שעזב את עבודתו כעורך דין פלילי עוד בצעירותו למען תנועת העצמאות ההודית, ערך את המאמרים של מוהנדס קרמצ'נד גנדי בראג' הבריטי בזמן שגנדי עצמו היה בכלא בתחילת שנות ה-20 של המאה ה-20. במשך 20 שנה (1922–1942) כיהן בוועדת העבודה של הקונגרס הלאומי ההודי והיה ראש השרים של נשיאות מדרס בין השנים 1937–1939. רג'אגופלאצ'ארי פעל במהלך התקשורים בין גנדי למוחמד עלי ג'ינה כאשר הגיע הסכמה שבעת עצמאות, הראג' יחולק למדינה בת רוב הינדי ומדינה עם רוב מוסלמי. לרג'אגופלאצ'ארי נוסף חלק בהקמתה של חוקת הודו. ביוני 1948 רג'אגופלאצ'ארי החליף את לואי מאונטבאטן כמושל הכללי של הודו, שעדיין הייתה דומיניון עד לכניסת חוקת הודו לתוקף ב-26 בינואר 1950, בה נקבעה הודו כרפובליקה. לאחר מות שר הפנים הראשון של הודו, ואלאבאי פאטל בדצמבר 1950, מונה לשר הפנים, תפקיד בו החזיק עד נובמבר 1951. משנת 1952 עד 1954 היה רג'אגופלאצ'ארי שוב ראש השרים של מדרס. הוא קיבל את פרס בהרט רטנה בשנת 1954 על תרומתו להודו. ביוני 1959 סייע רג'אגופלאצ'ארי לייסד את מפלגת סוואטנטרה במדרס, שייצגה קואליציה של אינטרסים אשר מנוגדים לאידאולוגית מפלגת הקונגרס. המפלגה הייתה שמרנית ואנטי-קומוניסטית מיסודה, ותמכה במפעל וכלכלה חופשית (קפיטליזם) ובצמצום שליטת הממשל הריכוזי בניו דלהי על המדינות והטריטוריות של הודו. רג'אגופלאצ'ארי קיבל כבוד גדול בחברת בני עמו (טמילים) ולבסוף נפטר בעיר צ'נאי שבטאמיל נאדו בעודו בן 94 מזקנה ובסבה טובה. מדיה וקבצים בנושא צ'קרברתי רג'אגופלאצ'ארי בוויקישיתוף צ'קרברתי רג'אגופלאצ'ארי, באתר אנציקלופדיה בריטניקה (באנגלית) ביוגרפיה, באתר חוקת הודו
Hat Full of Stars

Hat Full of Stars (בעברית: כובע מלא כוכבים) הוא אלבום האולפן הרביעי של הזמרת האמריקאית סינדי לאופר, שיצא בשנת 1993. מידע על האלבום Hat Full of Stars באתר MusicBrainz האלבום Hat Full of Stars באתר Discogs 1 באוגוסט; 1992 - 28 בפברואר; 1993 Hat Full of Stars by Cyndi Lauper, Apple Music (באנגלית)
Twelve Deadly Cyns...and Then Some

Twelve Deadly Cyns...and Then Some הוא אלבום להיטים משנת 1994 של הזמרת האמריקאית סינדי לאופר. האלבום נמכר בלמעלה מ-6 מיליון עותקים ברחבי העולם. האלבום נמכר בלמעלה מ-565,000 עותקים בארצות הברית, על פי נילסן סאונדסקאן. מידע על האלבום Twelve Deadly Cyns...and Then Some באתר MusicBrainz מידע על האלבום Twelve Deadly Cyns...and Then Some באתר AllMusic האלבום Twelve Deadly Cyns...and Then Some באתר Discogs האלבום Twelve Deadly Cyns...and Then Some באתר ספוטיפיי BB CHARTS
יחסי סרי לנקה – רומניה

יחסי סרי לנקה–רומניה הם יחסי החוץ בין סרי לנקה לרומניה. לרומניה יש שגרירות בקולומבו וקונסוליה בקאנדי, ואילו סרי לנקה מיוצגת באמצעות שגרירות בוורשה, פולין, ויש לה קונסוליה בבוקרשט. בין 29 ביוני 2017 ל-2 ביולי 2017, שר החוץ של סרי לנקה, וסנתה סנאנייקה, ביקר ברומניה. הוא אישר כי סרי לנקה מתכוונת לשפר ולגבש את היחסים הדו-צדדיים שלה עם המדינה. סנאנייקה נפגש עם מזכירת המדינה הרומנית לעניינים גלובליים דו-צדדיים מוניקה גאורגיצה, איתה דן בנושאים בין היתר בתחום הפוליטי, כלכלי, חינוכי ותרבותי. בנוסף, שניהם דנו בשיתוף פעולה בתחום האנרגיה, פיתוח כפרי, חקלאות, תיירות ומגזרים אחרים. בנוסף הוצע לבצע בסוף שנת 2017 תוכנית תרבותית הכוללת מוזיקה, מחול ומטבח רומניים וסרי לנקים בבראשוב ובבוקרשט ברומניה ובקולומבו ובקאנדי בסרי לנקה לרגל חגיגות 60 שנה להקמת היחסים בין שתי המדינות. בשנת 2020 התרחש אירוע בין שניים (לימים שלושה) עובדים מסרי לנקה ואוכלוסיית הכפר דיטראו. הסרי לנקים היגרו ליישוב זה כדי לעבוד כאופים. אף על פי כן, האוכלוסייה המקומית של הסקלרים (הונגרים אתניים ברומניה) החלה למחות על נוכחותם של שני העובדים מכיוון שהם "יכולים לכפות את תרבותם". עד מהרה התקרית הסלימה ועצומה עליה חתמו 1,800 איש נשלחה לבית העירייה וביקשה מהמאפייה להפסיק את העסקת המהגרים. חושבים שהסיבות להפגנות הן שאוכלוסיית דיטראו אינה רגילה לזרים, בנוסף לעובדה שהתקשורת האנטי-מהגירה והלאומנית של ממשלת ויקטור אורבן בהונגריה "עיצבה" את האידאולוגיה של התושבים. במהלך האירוע, הקונסוליה של סרי לנקה בבוקרשט יצרה קשר עם המאפייה כדי לבדוק את תנאי החיים של העובדים ולספק להם סיוע דיפלומטי. "Republica Democratică Socialistă Sri Lanka" (ברומנית). Ministry of Foreign Affairs. נבדק ב-7 באפריל 2020. {{cite web}}: (עזרה) "State Minister of Foreign Affairs Vasantha Senanayake reaffirms commitment to advance and consolidate the Sri Lanka-Romania bilateral relationship". Ministry of Foreign Affairs. 6 ביולי 2017. נבדק ב-7 באפריל 2020. {{cite news}}: (עזרה) McGrath, Stephen (8 במרץ 2020). "Romania racism row: Bakers from Sri Lanka feel the heat". BBC News. {{cite news}}: (עזרה) "Romanian village embroiled in racism scandal over Sri Lankan bakery workers". Euronews. 4 בפברואר 2020. {{cite news}}: (עזרה)
Wanna Have Fun

Wanna Have Fun (בעברית: רוצה לבלות) הוא מיני-אלבום של הזמרת-יוצרת האמריקאית סינדי לאופר. המיני-אלבום יצא לאור על גבי תקליטור וזאת על מנת לקדם את אלבום האולפן החמישי של לאופרה Sisters of Avalon, שיצא לאור בסמוך לכך. המיני-אלבום יצא בהפקת סוני מיוזיק אנטרטיינמנט. המיני-אלבום הצליח להגיע למקום הרביעי במצעד האלבומים שבקוריאה הדרומית. המיני-אלבום הוא אוסף של שירים מאלבומיה הקודמים, שמשולבים עם להיטים שונים שלה. את המיני-אלבום פותח אחד מלהיטיה הגדולים ביותר של לאופר "Girls Just Want to Have Fun", תוך שהשיר שסוגר אותו הוא "Someone Like Me". בין היתר, הקליטה לאופר מחדש את "Iko Iko", שנכלל במיני-אלבום גם כן. מידע על האלבום Wanna Have Fun באתר MusicBrainz האלבום Wanna Have Fun באתר Discogs גל חדש • פופ • דאנס-פופ • סינת'פופ • פופ רוק Cyndi Lauper - Wanna Have Fun, Discogs (באנגלית) Cyndi Lauper - Sisters Of Avalon, Discogs (באנגלית) 국내 대표 음악 차트 가온차트!, gaonchart.co.kr
מפל הקרח סלדג'רס

מפל הקרח סלדג'רס או מפל הקרח סלג'רס (באנגלית: Sledgers Icefall) הוא מפל קרח, בהרי באוורס, באזור חוף פנל (אזור חוף אנטארקטיקה שבין כף ויליאמס וכף אדייר), שבאנטארקטיקה. מפל הקרח מצוי באמצעו של קרחון סלדג'רס. המפל ממוקם מצפון לקצהו של רכס ריילי. מפל הקרח נקרא על שם הקרחון שבאמצעו הוא ממוקם. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1967–1968. השם ניתן לזכרם של החוקרים האנטארקטיים, אשר חקרו אזורים אלה ברגל, כשהם גוררים בעצמם מזחלות (באנגלית sledgers - "גוררי מזחלות"); ובייחוד לזכרם של חוקרי משלחת הסקר הגאולוגי של ניו זילנד אשר חקרו את האזור בתנאי מזג אוויר קשים במיוחד. מפל הקרח סלדג'רס באתר הסקר הגאולוגי של ארצות הברית מפל הקרח סלדג'רס באתר הגאזט האנטארקטי של ממשלת ניו זילנד מפל הקרח סלדג'רס באתר הגאזט האנטארקטי של ממשלת אוסטרליה מפל הקרח סלדג'רס באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן במפל הקרח סלדג'רס תחזית מזג אוויר עדכנית ארוכת טווח עבור מפל הקרח סלדג'רס נתוני מזג אוויר היסטוריים עבור מפל הקרח סלדג'רס גאזט השמות האנטארקטיים הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
Sisters of Avalon

Sisters of Avalon הוא אלבום האולפן החמישי של הזמרת האמריקאית סינדי לאופר. הוא הופץ ביפן ב-15 באוקטובר 1996 על ידי סוני מיוזיק אנטרטיינמנט יפן. הקונספט של האלבום ושל שיריו עוסקים באפליות כנגד מיעוטים, בזכויותיהן של הנשים, ההומוסקסואלים וכולי. שירים כמו "Love to Hate" ו"You Don't Know" מדברים על השחתות של תעשיות המוזיקה והבידור למיניהן. מידע על האלבום Sisters of Avalon באתר MusicBrainz האלבום Sisters of Avalon באתר Discogs פופ רוק • רוק אלטרנטיבי • אלקטרוניקה • טריפ הופ Cyndi Lauper - Sisters Of Avalon, Discogs (באנגלית)
Merry Christmas ... Have a Nice Life

Merry Christmas ... Have a Nice Life הוא אלבום האולפן השישי ואלבום חג המולד הראשון שהוציאה סינדי לאופר. הוא מכיל יצירות מקוריות של לאופר ומכיל גם שיתוף פעולה עם יאן פולספורד, תוך שבאלבום היא הקליטה שירי חג מולד מסורתיים. לפי הדיווחים, חלק גדול מתוכו הוקלט בארון של לאופר. האלבום נמכר בלמעלה מ-26,000 עותקים בארצות הברית, על פי נילסן סאונדסקאן. מידע על האלבום Merry Christmas ... Have a Nice Life באתר MusicBrainz האלבום Merry Christmas ... Have a Nice Life באתר Discogs Merry Christmas...Have a Nice Life by Cyndi Lauper, Apple Music (באנגלית) BB CHARTS
יחסי לוב–מלזיה

יחסי לוב–מלזיה הם יחסי החוץ הדו-צדדיים בין לוב ומלזיה. ללוב יש שגרירות בקואלה לומפור, ולמלזיה יש שגרירות בטריפולי. מאז תקופת ממשלת לוב החדשה, היחסים בין שתי המדינות הועברו כאשר מלזיה מכירה בממשלה החדשה של מועצת המעבר הלאומית כממשלת זמנית של לוב ב-26 באוגוסט 2011. לוב נראית במלזיה כמודל להרחבת כלכלת מדינותיה. נכון לעכשיו, ישנן 6 חברות נפט וגז מלזיות הפועלות בלוב וכעת המדינה מחפשת אופציות להשקעות רבות יותר לפיתוח מדינתן מאז שהמדינה נהרסה במלחמת האזרחים בלוב. הסכם בשירותי אוויר נחתם בשנת 2009 ושתי המדינות הסכימו למסד זיכרון דברים בנושא חברות תעופה. לוב גם מבקשת שיתוף פעולה עם מלזיה בבנקאות האסלאמית. בחינוך, כ-1,000–1,200 סטודנטים מלזיים ממומנים על ידי ממשלת לוב ללימודים בלוב, בעוד שאלפיים סטודנטים לובים יגיעו למלזיה כדי להכשיר מקצוע. MALAYSIA RECOGNISES NTC AS LIBYA'S INTERIM GOVERNMENT - Yahoo News Malaysia, web.archive.org, ‏2014-05-03 Libyan embassy raises new flag, web.archive.org, ‏2014-05-03
Crunchbase

Crunchbase היא פלטפורמה למידע אודות חברות פרטיות וציבוריות שהוקמה ביולי 2007 על ידי מייקל ארינגטון. האתר כולל מידע אודות השקעות ומימון, מייסדים ובעלי תפקידים בכירים, מיזוגים ורכישות, חדשות ומגמות בתעשייה. במקור הוקמה הפלטפורמה למעקב אחר חברות הזנק, אך מאגר הידע שלה כולל מידע על חברות פרטיות וציבוריות בקנה מידה גלובלי. מקורות המידע המזינים את הפלטפורמה כוללים חברות השקעה השולחות עדכונים חודשיים, מנהלים, יזמים ומשקיעים התורמים באופן פעיל, מנתחי נתונים מטעם Crunchbase ואלגוריתמי בינה מלאכותית המשמשים לווידוא אמינות המידע וזיהוי חריגות. מדיה וקבצים בנושא Crunchbase בוויקישיתוף אתר האינטרנט הרשמי של Crunchbase (באנגלית) Crunchbase, ברשת החברתית פייסבוק Crunchbase, ברשת החברתית אקס (טוויטר) Crunchbase, ברשת החברתית אינסטגרם Crunchbase, ברשת החברתית LinkedIn Startup database CrunchBase to reportedly spin out as standalone company, GeekWire, ‏2015-09-09 (באנגלית) Where does Crunchbase get their data?, Crunchbase | Knowledge Center (באנגלית) Become a Crunchbase Partner, Crunchbase (באנגלית)
סורת אל-מג'אדלה

סורת אל-מֻג'אדִלה (בערבית: سورة المجادلة, "המתנצחת" או "המריבה") היא הסורה ה-58 בקוראן. הסורה מונה 22 פסוקים, ושמה נגזר מהפסוק הראשון. שמה הנוסף של הסורה הוא סורת א-טִ'האר (الظهار), שם שנגזר מהפסוק השני. סורה זו עוסקת בשלושה נושאים עיקריים: הטִ'האר (الظهار), שהוא שיטת גירושים שהייתה מקובלת בקרב הערבים בתקופת הקדם-אסלאם. הלכות הקשורות ביחסים החברתיים. המונאפיקון. פסוקים 1–2 מתארים את הטִ'האר כדבר שיש להימנע ממנו. פסוקים 3–4 עוסקים באופן שבו יש לכפר על הטִ'האר. פסוקים 5–7 מתארים לכאורה את התוצאות של התנגדות לסדר האלוהי. פסוקים 9–13 עוסקים במונאפיקון וביחס של המוסלמים כלפיהם, ומזהירים מפני פגיעה במוחמד. פסוקים 14–22 מרחיבים הן בעניין המונאפיקון וביחס של המוסלמי כלפיהם, ודנים גם באנשים שמכונים "האויבים של האל". מדיה וקבצים בנושא סורת אל-מג'אדלה בוויקישיתוף סורת אל-מג'אדלה, בתרגום הרמן רקנדורף, באתר ויקיטקסט Hebrew_Quran הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org Translation of Surah Al-Mujadilah - NobleQuran.com, noblequran.com Surah Al-Mujadila [58], Surah Al-Mujadila [58] (באנגלית) TheLastDialogue, Surah Al Mujadilah Summary, The Last Dialogue, ‏7 במרץ 2019 (באנגלית) Sura al-Mujadala, WikiShia (באנגלית)
Shine (אלבום של סינדי לאופר)

Shine הוא אלבום האולפן השמיני של הזמרת האמריקאית סינדי לאופר, שיצא בלעדית ביפן בשנת 2004. האלבום היה מוכן להפצה כבר בשנת 2001 אך אדל רקורדס, חברת התקליטים שאיתה הקליטה לאופר את האלבום, נסגרה. רוב הרצועות שבאלבום הודלפו באינטרנט ולכן הבינה לאופר שאין מה להפיץ אותו כאלבום אולפן בשאר רחבי העולם. במקום זאת הופצו שני מיני-אלבום: האחד נקרא גם "Shine" והשני נקרא "Shine Remixes". ה-"Shine EP" נמכר בלמעלה מ-41,000 עותקים בארצות הברית, על פי נילסן סאונדסקאן. מידע על האלבום Shine באתר MusicBrainz https://www.amazon.com/Shine-Cyndi-Lauper/dp/B0001N1OI8, www.amazon.com https://www.amazon.com/Shine-Remix-Ep-Cyndi-Lauper/dp/B002EPXJKW, www.amazon.com BB CHART
קרחון אור

קרחון אור (באנגלית: Orr Glacier) הוא קרחון יובלי, המנקז קרקס קרחוני גדול המצוי בין הר מודי, והר ברנסטין ברכס לאנטרמן, בהרי באוורס, באזור חוף פנל (אזור חוף אנטארקטיקה שבין כף ויליאמס וכף אדייר), שבאנטארקטיקה. הקרחון זורם מערבה, ונשפך אל קרחון רניק. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר, שצולמו על ידי צי ארצות הברית בין השנים 1960–1962. שמו של הקרחון ניתן לו על ידי הוועדה המייעצת לשמות אנטארקטיים. המצוק נקרא על שם תומאס ל. אור (Thomas L. Orr), מחיל האוויר של ארצות הברית, שהיה סגן מפקד קצין הלוגיסטיקה, בצוות הפיקוד של כוח התמיכה הימי של ארצות הברית, במהלך מבצע דיפ פריז, בעונת המחקר (הקיץ האנטארקטי) 1968- 1969. • Cornamusini, Gianluca; Talarico, Franco M.; Cirilli, Simonetta; Spina, Amalia; Olivetti, Valerio; Woo, Jusun, Upper Paleozoic glacigenic deposits of Gondwana: Stratigraphy and paleoenvironmental significance of a tillite succession in Northern Victoria Land (Antarctica), Sedimentary Geology, Volume 358, p. 51-69. August 2017 DOI: 10.1016/j.sedgeo.2017.07.002 קרחון אור באתר הסקר הגאולוגי של ארצות הברית קרחון אור באתר הגאזט האנטארקטי של ממשלת אוסטרליה קרחון אור באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון אור לאתרים סמוכים מזג אוויר נוכחי מעודכן בקרחון אור תחזית מזג אוויר עדכנית ארוכת טווח עבור קרחון אור סטטיסטיקות מזג אוויר ונתוני מזג אוויר היסטוריים עבור קרחון אור גאזט השמות האנטארקטיים הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
At Last

At Last הוא אלבום משנת 2003 של הזמרת האמריקאית סינדי לאופר. הוא זכה להצלחה ונכנס למצעדים רבים, הן בארצות הברית והן באוסטרליה. באלבום ישנו דואט עם טוני בנט ששמו הוא, "Makin' Whoopee". לאופר הפיקה את האלבום יחד עם רוס טיטלמן. האלבום מורכב מאוסף גרסאות כיסוי לשירי ג'אז שונים. גרסתו הפיזית של האלבום הייתה זמינה לרכישה בארצות הברית בחנויות ספציפיות בשבועיים הראשונים לצאתו. השיר "Walk On By" יצא כסינגל מתוך האלבום ונועד לקדם אותו, תוך שהתברג במקום העשירי במצעד שירי הדאנס קלאב. האלבום הגיע לראשונה למקום ה-38 בבילבורד 200 עם 47,000 עותקים שנמכרו בשבוע הראשון שלו. האלבום נמכר בלמעלה מ-276,000 עותקים בארצות הברית, על פי נילסן סאונדסקאן. מידע על האלבום At Last באתר MusicBrainz האלבום At Last באתר Discogs האלבום At Last באתר ספוטיפיי At Last by Cyndi Lauper, Apple Music (באנגלית) Cyndi Lauper - At Last, web.archive.org, ‏2004-06-03 BB CHARTS
The Body Acoustic

The Body Acoustic הוא אלבום אוסף שהוציאה הזמרת האמריקאית סינדי לאופר ב־2005. הוא כולל עשרה שירים שיצאו בעבר, שהוקלטו ועובדו מחדש אקוסטית, וכן שני שירים חדשים. שם האלבום נוצר בהשראת השיר "I Sing the Body Electric", של וולט ויטמן. באלבום משתתפים כמה אמנים בהם אדם לזארה, שאגי, שרה מקלכלן, ג'ף בק, ויויאן גרין, אני דיפרנקו ופאפי. מהדורת ה-DualDisc של האלבום כוללת בתוכה את הגרסאות המשופרות של שירי האלבום, ארבעה קליפים חדשים שביימה לאופר בעצמה וכן את הרקע ליצירת האלבום. מידע על האלבום The Body Acoustic באתר MusicBrainz האלבום The Body Acoustic באתר Discogs האלבום The Body Acoustic באתר ספוטיפיי The Body Acoustic by Cyndi Lauper, Apple Music (באנגלית)